Številka: 478-2/2023/2

Datum: 12. 10. 2023

Na podlagi 52. člena Zakona o stvarnem premoženju države in samoupravnih lokalnih skupnosti (Uradni list RS, št.  [11/18](http://www.uradni-list.si/1/objava.jsp?sop=2018-01-0457), [79/18](http://www.uradni-list.si/1/objava.jsp?sop=2018-01-3797) in [78/23](http://www.uradni-list.si/1/objava.jsp?sop=2023-01-2479) – ZORR) in prvega odstavka 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) Protokol Republike Slovenije (v nadaljevanju: Protokol) objavlja

**NAMERO O SKLENITVI NEPOSREDNE POGODBE O PRODAJI**

Predmet prodaje je službeno vozilo Renault Megane Berline 1.6 16V Dynamique, letnik 2013.

Ogled vozila je možen po predhodnem dogovoru na telefonsko številko 01 478 1438 ali elektronski naslov boris.vrbek@gov.si.

Kupec pisno namero o nakupu (ponudbo) pošlje po pošti na objavljenem obrazcu v zaprti ovojnici na naslov: Protokol Republike Slovenije, Erjavčeva 17, 1000 Ljubljana, ali jo osebno dostavi v tajništvo Protokola od ponedeljka do četrtka med 8. in 15. uro, v petek pa med 8. in 14.30 uro. **Na ovojnici mora biti naveden naziv in naslov ponudnika ter vidna oznaka »478-2/2023 - namera o sklenitvi neposredne pogodbe o prodaji – ne odpiraj«.**

**Rok za oddajo ponudbe je ponedeljek, 6. 11. 2023, do 9. ure.** Ponudba se šteje za pravočasno oddano, če prispe oziroma je dostavljena na naslov Protokola najkasneje do 6. 11. 2023 do 9. ure. Obravnavane bodo vse pravočasne ponudbe, ki bodo prispele na način, določen v prejšnjem odstavku te namere. Ponudbe, predložene po izteku roka, in nepopolne ponudbe bodo izločene iz postopka.

V kolikor bo v roku na naslov Protokola prispelo oziroma bilo dostavljenih več popolnih ponudb, bodo s temi ponudniki izvedena dodatna pisna pogajanja o ceni in o morebitnih drugih pogojih pravnega posla. Ponudniki bodo o rezultatih prejetih ponudb obveščeni na njihov elektronski naslov najkasneje 7 dni po zaključenem zbiranju ponudb na podlagi te namere oziroma v okviru dodatnih pisnih pogajanj.

Ponudbena cena za osebno vozilo znamke Renault Megane Berline 1.6 16V Dynamique, letnik 2013, mora znašati najmanj 3.000,00 EUR. Protokol si pridržuje pravico, da v primeru prenizko ponujene cene ne bo pristopil k sklenitvi prodajne pogodbe. Vozilo bo prodano ponudniku, ki bo ponudil najvišjo ceno.

Predmet se prodaja po načelu **videno – kupljeno**, zato morebitne reklamacije ne bodo upoštevane. Kupec sam prevzema obveznost odprave morebitnih pomanjkljivosti v zvezi s kvaliteto in obsegom predmeta prodaje.

Vse stroške, povezane s sklenitvijo neposredne pogodbe, nosi kupec. Kupec mora na lastne stroške poskrbeti za odvoz vozila z lokacije, kjer se nahaja.

Celotno kupnino bo moral izbrani kupec poravnati v enkratnem znesku, najkasneje v roku 8 dni od sklenitve pogodbe. Plačilo celotne kupnine v navedenem roku je bistvena sestavina te prodajne pogodbe. Prenos in izročitev vozila bo opravljena po plačilu celotne kupnine, o čemer bo sestavljen primopredajni zapisnik.

Protokol lahko do sklenitve pravnega posla, brez odškodninske odgovornosti, postopek prodaje ustavi.

|  |  |
| --- | --- |
|  | Natalija Pelko Kavčič |
|  | sekretarka v Protokolu Republike Slovenije |

Prilogi:

* Opis vozila
* Obrazec ponudba